Lo que si vos puedo contar ye cómo funciona la industria cultural en Francia, de la que formo parte como panderetera y que dende 2019 permíteme vivir y dedícame dafechu a ello. Soi “Intermittente du spectacle”. L’Inttermitence du spectacle ye un réximen de protección social particular que depende del serviciu estatal de desempléu y que protexe económica y socialmente a una o un trabayador artísticu que pola idiosincrasia intermitente de la so actividá, alterna periodos d’exerciciu remuneraos y periodos d’exerciciu non remuneraos.
#000003
L’Intermittence du spectacle ye un sistema públicu y forma parte d’una rede mui grande y complexa na que’l dineru del Estáu se reparte ente les instituciones culturales y les compañíes artístiques. Nel casu concretu de Bretaña, les instituciones llocales, municipales, rexonales y estatales y toles sales de música actual, teatros nacionales y café-conciertos, apoyen la creación y difusión de la música popular, bretona y de cualesquier parte del mundu.
#000008
Esti ye un país enllenu de contradicciones. Tien una política centralista agresiva pa coles llingües rexonales del territoriu francés por exemplu, y sin embargu fomenta y acompaña la producción musical en llingües minorizaes. Tien un pasáu colonial turbiu y un racismu creciente y protexe la creación de músiques populares del mundu. Precariza a los más precarios y caltién un sistema que protexe a una élite intelectual y cultural. Quiciabes seya eso precisamente lo que busca Francia, el prestixu social d’una industria cultural que tuvo un pesu económicu de 49 mil millones d’euros en 2019 y pa la que trabayaren 692.900 persones nel mesmu añu (cifres oficiales del gobiernu).
#000011
La mio vida de panderetera entamó en 1994 n’Asturies cuando mio padre me fizo la mio primera pandereta. Pasé pela época de la transmisión oral, del auto-aprendizaxe, siempre venceyada a grupos folclóricos y vestía col traxe que llamamos tradicional pero qu’en verdá ye una reproducción adulterada de lo que vistíen nel sieglu XVIII pa les fotos.
#000012
Cuando llegué a Francia fice una inmersión total nel bayurosu mundu cultural bretón hasta topar un sitiu pa la mio práctica artística. Adapté’l repertoriu pal baille asturianu al baille bretón, canté en fest-noz varios años. Pero sentí una especie de paternalismu pa colo que facía y un tratamientu exóticu del repertoriu que trabayo que nun me prestó nada, asina que decidí profesionalizame y entamar con un proyectu nuevu de creación. Conseguí les 507 hores en 8 meses y dende entonces trabayo con, por y pal repertoriu de pandereta col grupu Muga, con un trabayu de mediación cultural nel territoriu de Lorient y con un espectáculu solu que toi escribiendo anguaño.
#000014
Antón Menchaca siguen renovando la tonada nel so discu nuevu ‘Los Díes Contaos’
Llibertá, autoestima y identidá asturiana universal
Raúl Alonso: «La música n’asturianu trunfa»
La nueva escena musical d’Iruñea
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
#000021
Antón Menchaca siguen renovando la tonada nel so discu nuevu ‘Los Díes Contaos’
#000022
Raúl Alonso: «La música n’asturianu trunfa»
#000024
Rodrigo Cuevas asoleya ‘Manual de Romería’
#000026